b'\n_START_ARTICLE_\nTravian\n_START_SECTION_\nFolkeslag\n_START_PARAGRAPH_\nSpillet har tre forskellige folkeslag, som spilleren kan v\xc3\xa6lge mellem. Hver stamme har sine specielle egenskaber:\n_START_SECTION_\nRomerne\n_START_PARAGRAPH_\nDe magtfulde romere betragtes som et godt folkeslag for spillets nybegyndere. Deres enheder er gode i forsvar, samt i angreb. De er ogs\xc3\xa5 i besiddelse af de st\xc3\xa6rkeste angrebsenheder i spillet \xe2\x80\x93 s\xc3\xa6rligt "Imperianer". Problemet er, at dette folkeslags enheder er omkostningsfulde. Desuden er det langtrukkent at uddanne og vedligeholde disse._NEWLINE_Romerne er ogs\xc3\xa5 store byggere, og er samtidig det eneste folkeslag, der kan udvide deres ressourcer og bygge samtidig.\n_START_SECTION_\nGallerne\n_START_PARAGRAPH_\nGallerne er det hurtigste af alle folkeslagene. De kan, som f\xc3\xb8dte ryttere, tilbagel\xc3\xa6gge enorme afstande meget hurtigt, og sende lynangreb mod deres modstandere. De er spillets bedste til at forsvare deres landsbyer, og deres "Gemmested" kan holde dobbelt s\xc3\xa5 mange ressourcer som de andre folkeslags. Gallerne er dog ikke d\xc3\xa5rlige i angreb, og kan ogs\xc3\xa5 udbygges i en offensiv retning. Desuden har folkeslaget ogs\xc3\xa5 "f\xc3\xa6ldebyggere", der giver adgang til at bygge f\xc3\xa6lder og fange angribende tropper.\n_START_SECTION_\nGermanerne\n_START_PARAGRAPH_\nGermanerne er grufulde barbarer, som lever af at plyndre og h\xc3\xa6rge deres modstandere. De har de billigste, samt de hurtigst uddannede tropper, hvilket g\xc3\xb8r det nemt og hurtigt at tr\xc3\xa6ne en ustoppelig horde af krigere. S\xc3\xa5ledes er folkeslaget ideelt til at plyndre, og dele af modstandernes gemmesteder bliver derved opdaget af de germanske tropper._NEWLINE_Tropper er vilde, og til dels udisciplinerede, hvilket resulterer i en relativt lav forsvarsstyrke, samt langsommere tropper.\n_START_SECTION_\nSpillets form\xc3\xa5l\n_START_PARAGRAPH_\nMan starter spillet som h\xc3\xb8vding, og r\xc3\xa5der over en meget lille by. M\xc3\xa5let for spilleren er s\xc3\xa5 at udvinde de omkringliggende ressourcer, og bygge din by st\xc3\xb8rre. Samtidig skal man passe p\xc3\xa5 andre spilleres plyndrende horder, s\xc3\xa5 milit\xc3\xa6r er vigtigt. Senere hen kan man udvide sit omr\xc3\xa5de med flere byer, og f\xc3\xa5r endnu flere ressourcer._NEWLINE_P\xc3\xa5 et tidspunkt i spillet begynder man at spille sammen med andre spillere i en alliance og denne alliance spiller mod andre alliancer. Spillet \xc3\xa6ndrer sig s\xc3\xa5ledes til at v\xc3\xa6re et gruppespil, hvor angreb og forsvar foreg\xc3\xa5r sammen med andre._NEWLINE_Selve spillet tager ca. et \xc3\xa5r.\n_START_SECTION_\nM\xc3\xa5let\n_START_PARAGRAPH_\nDet endelige m\xc3\xa5l med Travian er, at konstruere og opgradere et verdensvidunder (se slutspillet nedenfor) til niveau 100.  Et verdensvidunder kr\xc3\xa6ver ganske mange ressourcer, og tager en stor m\xc3\xa6ngde tid at gennemf\xc3\xb8re. N\xc3\xa5r et verdensvidunder er opgraderet til niveau 100, er spillets slut, og vinderen og hans/hendes alliance er annonceret som vinder. En spiller har brug for en konstruktionsplan, for at v\xc3\xa6re i stand til at opf\xc3\xb8re et verdensvidunder. Disse planer er indhentet fra Natarian landsbyer._NEWLINE_Et passende placeringssystem er blevet oprettet, der afg\xc3\xb8r spillernes rang fra et rangsystemet hvori angribe, forsvare og rangstigning er med. Spillere kan optjene medaljer til deres profilside.\n_START_SECTION_\nSlutspillet\n_START_PARAGRAPH_\nN\xc3\xa5r et vist punkt er n\xc3\xa5et i spillet bliver det muligt at bygge Verdensvidunderet (worldwonder eller WW): en enorm bygning som koster utroligt meget at bygge. Hvis man f\xc3\xa5r denne bygning f\xc3\xa6rdiggjort (level 100) f\xc3\xb8rst, vinder man spillet._NEWLINE_Man kan godt bygge WW alene, men man har ingen chance for at vinde, hvis man ikke bygger med en veltrimmet og velledet alliance. For at g\xc3\xa5 i gang med at kunne bygge p\xc3\xa5 sit WW skal man erobre en Byggeplan (BP) fra de natar byer der bliver sat p\xc3\xa5 spillepladen med dette form\xc3\xa5l. To uger senere kommer natarene reelt i spil med byer der placeres tilf\xc3\xa6ldige steder p\xc3\xa5 kortet, man skal s\xc3\xa5 indtage en af disse byer, da det kun er her man kan bygge p\xc3\xa5 sit WW, n\xc3\xa5r du har gjort disse ting vil du v\xc3\xa6re istand til at bygge dit WW til level 50, for at kunne f\xc3\xa6rdigg\xc3\xb8re det, skal en anden person fra din alliance ogs\xc3\xa5 erobre en byggeplan._NEWLINE_Man siger, at der skal ca. 1.500 byer til i en alliance at kunne supporte en ww-by. S\xc3\xa5 det er kun de st\xc3\xb8rste alliancer som g\xc3\xa5r sammen i meta\'er, som reelt kan deltage i dette slutspil med en rimelig mulighed for at vinde.\n_START_SECTION_\nOvertagelser af byer og grundl\xc3\xa6ggelse af nye byer\n_START_PARAGRAPH_\nN\xc3\xa5r man p\xc3\xa5 et tidpunkt har f\xc3\xa5et bygget en Residens eller et Palads kan du uddanne bos\xc3\xa6ttere eller en H\xc3\xb8vding/Stammef\xc3\xb8rer/Senator alt afh\xc3\xa6ngig af hvilken race man tilh\xc3\xb8rer. De tre bos\xc3\xa6ttere kan man sende ud for at grundl\xc3\xa6gge en helt ny by. Denne by starter med to indbyggere, og skal p\xc3\xa5begyndes lige som den f\xc3\xb8rste man havde. Det er ogs\xc3\xa5 muligt at overtage andre folks byer med en H\xc3\xb8vding/Stammef\xc3\xb8re/Senator. Hvis en af disse sendes ud sammen med krigere i et angreb vil han tale til byens folk, og langsomt overtale dem til at skifte til ens side. Bem\xc3\xa6rk dog at en hovedby ikke kan overtages, s\xc3\xa5 en spiller kan aldrig v\xc3\xa6re uden by.'